Heikki Ikola

**Heikki Ikola** rođen 9. septembra 1947. u Jurvi, je nekadašnji finski biatlonac i četverostruki svjetski prvak u biatlonu. Po broju medalja je najbolji finski biatlonac *(stanje 12. oktobra 2024).*

## Karijera 
### Olimpijske igre 
Ikola je nastupio tri puta na olimpijskim igrama i to na: ZOI 1972, ZOI 1976. i ZOI 1980. Osvojio je tri srebrne medalje: prvu na ZOI 1972. u štafeti s Eskom Sairom, Juhanijem Suutarinenom i Maurijem Röppänenom, kada su sa zaostatkom od 2:52.3&nbsp;min bili sporiji od sovjetske štafete u sastavu: Aleksandar Tihonov, Rinat Safin, Ivan Bijakov i Viktor Mamatov; a drugu na ZOI 1976. u štafeti s Henrikom Flöjtom, Eskom Sairom i Juhanijem Suutarinenom, kada su sa zaostatkom od 3:49.9&nbsp;min bili sporiji od sovjetske štafete u sastavu: Aleksandar Jelizarov, Ivan Bijakov, Nikolaj Kruglov i Aleksandar Tihonov; a treću na istim igrama u utrci na 20&nbsp;km, kada je s dva promašaja i zaostatkom  od 1:41.9&nbsp;min bio sporiji od sovjetskog biatlonca Nikolaja Kruglova.

### Svjetsko prvenstvo 
Ikola je od SP 1971. do SP 1982. nastupio deset puta na Svjetskim prvenstvima i osvojio  četiri zlatne i tri srebrne medalje. Prvu srebrnu medalju osvojio je na SP 1974. u štafeti s Simom Halonenom, Heikkijem Flöjtem i Juhanijem Suutarinenom iza sovjetske štafete u sastavu: Aleksandar Tihonov, Aleksandar Ušakov, Nikolaj Kruglov i Jurij Kolmakov. Na SP 1975. u utrci na 20&nbsp;km, osvojio je prvu zlatnu medalju s tri promašaja i prednošću od 39.0&nbsp;s iza drugoplasiranog sovjetskog biatlonca Nikolaja Kruglova, a drugu dva dana kasnije u štafeti s Carl-Henrikom Flöjtom i Simom Halonenom i Juhanijem Suutarinenom. Na SP 1977. u utrci na 20&nbsp;km, osvojio je treću zlatnu medalju s jednim promašajem i prednošću od 24.5&nbsp;s iza drugoplasiranog norveškog biatlonca Sigleif Johansena, a tri dana kasnije drugu srebrnu u štafeti s Erkkijem Antilom, Raimom Seppänenom i Simom Halonenom. Treću srebrnu je osvojio na SP 1979. u štafeti s Erkkijem Antilom, Raimom Seppänenom i Simom Halonenom. Četvrtu zlatnu medalju osvojio je u utrci na 20&nbsp;km, na SP 1981. bez promašaja i prednošću od 1:02.4&nbsp;min iza drugoplasiranog istočnonjemačkog biatlonca Franka Ullricha.

### Svjetski kup 
Prvi nastup Ikole u Svjetskom kupu bio je u prvoj sezoni 1977/78. u Ruhpoldingu 14. januara 1978. u utrci na 10&nbsp;km, kada je osvojio peto mjesto. Najbolji rezultat u Svjetskom kupu u pojedinačnoj konkurenciji je pobjeda na SP 1981. u utrci na 20&nbsp;km, koja se brojala za plasman u Svjetskom kupu, te drugo mjesto u sprintu na 10&nbsp;km, 2. aprila 1978. u finskom Sodankylu. U štafeti s Erkkijem Antilom, Juhanijem Suutarinenom i Raimom Seppänenom osvojio je treće mjesto 15. januara 1978 u Ruhpoldingu.

## Prestanak karijere 
Aktivnim bavljem biatlonom prestao se baviti 1982.

## Nagrade 
## Privatni život 
## Napomene 
## Reference 
## Vanjski linkovi
* 

Kategorija:Rođeni 1947.
Kategorija:Biografije, Kurikka
Kategorija:Finski biatlonci
Kategorija:Biatlonci na Zimskim olimpijskim igrama 1972.
Kategorija:Biatlonci na Zimskim olimpijskim igrama 1976.
Kategorija:Biatlonci na Zimskim olimpijskim igrama 1980.
Kategorija:Finski olimpijci u biatlonu
Kategorija:Osvajači srebrne medalje na Olimpijskim igrama (Finska)
Kategorija:Osvajači medalja na Zimskim olimpijskim igrama 1972.
Kategorija:Osvajači medalja na Zimskim olimpijskim igrama 1976.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu